Ilé Ìgbìmọ̀ Aṣòfin Àgbà Nàìjíríà

Ilé-ìgbìmọ̀ aṣòfin Àgbà ni Ilé Ìgbìmọ̀ tí ó ga jùlọ nínú ilé ìgbìmọ̀ aṣòfin àpapọ̀ tàbí méjéèjì tí ó wà ní orílẹ̀ èdè Nàìjíríà.. Ìgbìmọ̀ Àpapọ̀ (tí wọ́n ń pè ní NASS) ni ilé ìgbìmọ̀ aṣòfin orílẹ̀-èdè náà, ó sì ní agbára láti ṣe àwọn òfin, gẹ́gẹ́ bí a ṣe ṣakopọ̀ rẹ̀ nínú orí kìíní, ìpín kẹrin ìwé òfin orílẹ̀ èdè Naijiria ti ọdún 1999. Ilé Ìgbìmọ̀ Aṣòfin kékeré ní ilé ìgbìmọ̀ aṣojú-ṣòfin.

Ààrẹ Ilé Ìgbìmọ̀ Aṣòfin ni alága ààrẹ Ilé-Ìgbìmọ́ ỌAṣòfin, iṣẹ́ pàtàkì tó ní ni láti darí àti ṣètò ìgbésẹ̀ nínú Ilé-Ìgbìmọ̀ aṣòfin. Ààrẹ ilé ìgbìmọ̀ aṣòfin ni ẹnì kejì nínú ẹ̀ka ààrẹ orílẹ̀-èdè Nàìjíríà. Igbákejì Ààrẹ ilé ìgbìmọ̀ aṣòfin àpapọ̀ ló máa ń ràn án lọ́wọ́. Ààrẹ ilé ìgbìmọ̀ aṣòfin lọwọlọwọ ni Aṣòfin Godswill Akpabio nígbà tí Aṣòfin Barau Jibrin sì jẹ́ igbákejì rẹ̀ àwọn méjéèjì jẹ́ ọmọ ẹgbẹ́ òṣèlú ti APC. Ààrẹ àpapọ̀ àti igbákejì rẹ̀ ni àwọn òṣìṣẹ́ ṣàǹkò-ṣàǹkò máa ń ṣe ìràlọ́wọ́ fún, níbi tí ati rí olórí ọmọ ẹgbẹ́ tí ó pọ̀ jùlọ àti igbákejì rẹ̀, Olórí ọmọ ilé tí ó kéré jù àti igbákejì rẹ̀, Olórí ọmọ ẹgbẹ́ tí ó ń rísí ọ̀rọ̀ ìbániwi àti igbákejì rẹ̀, Olórí ọmọ ẹgbẹ́ tí ó ń rísí ọ̀rọ̀ ìbániwi fuń àwọn ọmọ ilé ìgbìmọ̀ aṣòfin tí ó kéré jù àti igbá kejì rẹ̀. Ni afikun, awọn igbimọ iṣeto mẹ́tàlélọ́gọ́ta ni ó wà ní Ilé-ìgbìmọ̀ aṣòfin àgbà tí oníkálukú wọn sì ní alága ti ó ń darí wọn. 

 Ìpínra 
Àwọn aṣòfin ọgọ́rùn-ún ó lé mẹ́sàn-án ló wà nínú ilé ìgbìmọ̀ aṣòfin àgbà. Àwọn ìpínlẹ̀ mẹ́rìndínlógójì ní Nàìjíríà ni a pín sí àwọn àgbègbè aṣofin mẹ́ta, àgbègbè kọ̀ọ̀kan sì ń yan aṣofin kan látàrí ètò ìdìbò tí yóò kọ́kọ́ waye. Olú-ìlú orílẹ̀ èdè nìkan ni ó máa ń yan aṣòfin kan tí ó sì jẹ́ wípé wọn ó lo ètò ìdìbò bàkan náà.

Ọdún mẹ́rin ni àwọn aṣòfin máa ń lò fún sáà kan. Kò sí gbèdéke iye sáà tí aṣòfin leè lò  àti pé aṣòfin lè wà nínú ilé ìgbìmọ̀ aṣòfin fún ìgbà tí wọ́n bá tún padà dìbò fún-un láti ṣojú ẹkùn rẹ̀.

Ẹgbẹ́ tó ní aṣòfin tí ó pọ̀ jùlọ ńí àga tí ó pọ̀jù nínú ilé ìgbìmọ̀ aṣòfin, yálà ó dá dúró tàbí ó jẹyọ láti àgbáríjọpọ̀ àwọn ẹgbẹ́ òṣèlú lẹ́yìn ìdìbò. Bí àwọn ẹgbẹ́ méjì bá ní òǹkà ọmọ ẹgbẹ́ kan ná-àn, ẹgbẹ́tí ẹni tí ó jẹ́ olórí ilé bá wà ni yóò di ẹgbẹ́ tó pọ̀ jù lọ. Ẹgbẹ́ tí ó bá pọ̀ ṣèkejì yóò di ẹgbẹ́ tí ó pọ̀ ṣèkejì.

 Àwọn Aṣojú láti Àwọn Ìpínlẹ̀ 


 Àwọn ojúṣe Ilé Ìgbìmọ̀ Aṣòfin Àgbà 

 Ìlànà 
Àwọn òfin àgbékalè lè wáyé nínú ilé ìgbìmọ̀ méjèèjì.

 Àwọn àyẹ̀wò àti ìlàwọ́ 
Ìwé òfin ró àwọn aṣòfin ní agbára aláìlẹ́gbẹ́ láti "ṣàyẹ̀wò àti ṣàtúnṣe" àwọn ẹka mìíràn tí ó wà lábẹ́ ìjọba àpapọ̀ orílẹ̀-èdè Nàìjíríà. Àwọn wọ̀nyí ní wípé ilé ìgbìmọ̀ aṣòfin àgbà leè gbani ní ìyànju àti wípè kí wọ́n faramọ́ ìyànsípò tí ó bá wá làti ọ̀dọ̀ ààrẹ orílẹ̀ èdè; bákan nǎ ilé ìgbìmọ̀ aṣòfin gbọdọ gba gbogbo àdéhùn pẹ̀lú àwọn ìjọba orílẹ̀ èdè míràn, ó sì gbọ́dọ̀ dásí gbogbo ọ̀rọ̀ tí ó nì ṣe pẹ̀lú ìyọninípò.

 Àwọn àlàyé 

 Àwọn ìjápọ̀ àgbáyé 



 Àwọn àlàyé